Material: papyrus
[Εἰρηναῖος Ἀπολιναρίωι]  ἀδε[λ]φ[ῶι] πολ[λ]ὰ χαίρει[ν]. 
καὶ διὰ π[α]ντὸς εὔχομαί σε ὑγιένειν 
καὶ ἐ[γὼ] αὐτὸς ὑγιένω. γινώσ
σκειν σε θέλω ὅτει εἰς γῆν 
ἐλήλυθα τῇ ϛ τοῦ Ἐπεὶφ 
μηνὸς καὶ ἐξεκενώσαμεν τῇ 
ιη τοῦ αὐτοῦ μηνός. ἀνέβην 
δὲ εἰς Ῥώμην τῇ κε τοῦ αὐ
τοῦ μηνὸς καὶ παρεδέξατο ἡ
μᾶς ὁ τόπος ὡς ὁ θεὸς ἤθελεν, 
καὶ καθʼ ἡμέραν προσδεχόμ[ε]
θα διμισσωρίαν ὥστε ἕως 
σήμερον μηδέναν ἀπολε
λύσθαι τῶν μετὰ σίτου. 
ἀσπάζομαι τὴν σύνβιόν σου 
πολλὰ καὶ Σερῆνον καὶ πάν
τες τοὺς φιλοῦντάς σε κατʼ ὄνο
μα.
ἔρρωσο Μεσορὴ θ.
Ἀπολιναρί  ἀπὸ Εἰρηναίου ἀδελφοῦ.